સરતાજે જણાવ્યું કે, જો ભારત સિંધુ જળ સમજુતીનું ઉલ્લંઘન કરશે તો પાકિસ્તાન આંતરરાષ્ટ્રીય કોર્ટનો દરવાજો ખટખટાવશે. વડાપ્રધાન નરેન્દ્ર મોદીએ સોમવારે અધિકારીઓની સાથે બેઠક બાદ કહ્યું હતું કે પાણી અને લોહી બંન્ને એક સાથે ન વહી શકે. બેઠકમાં વિદેશ સચિવ એસ.જયશંકર, રાષ્ટ્રીય સુરક્ષા સલાહકાર અઝીત ડોભાલ, મુખ્ય સચિવ નૃપેન્દ્ર મિશ્રા સહિતના કેટલાક અધિકારીઓએ ભાગ લીધો હતો. બેઠકમાં સિંધુ જળ સમજુતીના પ્રવધાનો અંગે ચર્ચા કરવામાં આવી હતી. ઉલ્લેખનીય છે કે, ઉઢીમાં થયેલા આતંકવાદી હૂમલામાં 18 જવાનો શહિદ થયા બાદ ભારત અને પાકિસ્તાનની વચ્ચે સંબંધમાં ટેન્શન ચાલી રહ્યું છે.